Sumatra

thumb|400px|Sumatran kartta.

Sumatra on Indonesiaan kuuluva maailman kuudenneksi suurin saari.

Alueet

 * Aceh
 * Bangka-Belitung
 * Bengkulu
 * Jambi
 * Lampung
 * Pohjois-Sumatra
 * Riau
 * Riausaaret
 * Etelä-Sumatra
 * Länsi-Sumatra

Kaupungit

 * Banda Aceh
 * Bandar Lampung
 * Bengkulu
 * Kota Jambi
 * Medan
 * Padang
 * Palembang

Muut kohteet

 * Berastagi
 * Bukittinggi
 * Gunung Leuser National Park
 * Kerinci Seblat National Park
 * Lake Maninjau
 * Lake Toba
 * Pulau Weh
 * Takengon

Ymmärrä
Sumatra on maailman kuudenneksi suurin saari ja siellä asuu 45 miljoonaa ihmistä, mikä tekee siitä maailman viidenneksi asutuimman saaren. Saaren väestö ei ole kuitenkaan yhtenäinen ja siellä puhaan 52 eri kieltä ja harjoitetaan lukuisia uskontoja.

Heikko infrastruktuuri, Acehin pitkä sisällissota, vuoden 2004 tsunami, Balin pommi-iskut ja lukuisat muut asiat ovat johtaneet siihen, että Sumatralla ei ole paljoa turisteja. Turisti saakin osakseen paljon huomiota useimmissa paikoissa kulkiessaan.

Ilmasto
Sumatra sijaitsee päiväntasaajalla ja ilmasto on siten trooppinen. Rannikoilla lämpötila on vuoden ympäri noin 25-30 astetta, mutta sisamaan vuoristossa ilmasto on miellyttävän viileää ja öisin voi olla jopa kylmä. Paras aika vierailla Sumatralla on ns. kuivakausi, joka kestää toukokuusta syyskuuhun. Tammikuu on sateisin kuukausi, mutta myös touko-syyskuussa sataa suhteellisen paljon trooppisesta ilmastosta johtuen.

thumb|400px|Gunung Leuser National Park

Lentokoneella
Suurin osa kansainvälisistä lennoista Sumatralle kulkee saaren pääkaupungin Medanin kautta. Medanista on saatavilla myös halpoja Indonesian sisäisiä lentoja lukuisilta eri lentoyhtiöiltä.

Laivalla
Malesiasta on mahdollista päästä Sumatralle lautalla. Lautat kulkevat Penangista Belawaniin, joka on Medanin lähestöllä oleva satamakaupunki. Belawanista on bussiyhteys Medaniin, mikä ei ole ilmainen vaikka joissakin Lonely Planet -oppaissa näin väitetäänkin.

Singaporesta ei ole suoraa yhteyttä Sumatralle, mutta sieltä on nopea yhteys Indonesiaan kuuluvalle Batamille, josta voi jatkaa Sumatralle.

Bussilla
Bussit ovat Sumatran yleisin kulkuväline. Teiden huonosta kunnosta ja liikenteen määrästä johtuen liikkumiseen kuluu paljon aikaa. Kannattaa suhtautua varauksella annettuihin aikamääreihin, sillä ne tuntuvat ylittyvän usein.

Saaren halki kulkee Trans-Sumatra Highway Banda Acehista Bandar Lanpungiin kulkien suurten kaupunkien, kuten Medanin ja Padangin kautta. Tämä moottoritie on kuitenkin käytännössä vain yksi kaista molempiin suuntiin ja käyttöasteen ollessa kova tämä tarkoittaa pahoja liikenneruuhkia ja vaarallisia ohitustilanteita.

Pohjois-Sumatran sisäosissa kulkee erittäin näyttävissä maisemissa mutkitteleva vuoristotie, joka on välttämätön joihinkin paikkoihin päästäkseen. Tämä vuoristotie on kuitenkin altis maanvyöryille ja rankkasateet ovatkin vieneet paikoin tien mennessään ja jättäneet kuumottavia rotkoja jälkeensä. Tie on Trans-Sumatran Highwayta huomattavasti kapeampi eikä sillä liikennöi suuria busseja. Käytännössä siis halutessasi matkustaa esimerkiksi Takengoniin tai Berastagiin joudut käyttämään minibusseja tai takseja.

Junalla
Sumatralla on joitakin junayhteyksiä, mutta ei yhtään koko saarta kattavaa verkostoa.

Puhu
Etnisestä hajanaisuudestaan johtuen Sumatralla puhutaan 52 kieltä. Yleiskielenä kuitenkin toimii indonesian kieli (Bahasa Indonesia). Englannilla tulee toimeen useimmissa majapaikoissa sekä suosituilla turistikohteilla, mutta mitä kauemmas näistä menee, sitä vähemmän ihmiset osaavat englantia. Teet siis elämästäsi helpompaa, jos opettelet muutamia indonesian kielisiä fraaseja etukäteen.

Juo
Sumatra, kuten koko muukin Indonesia Balia lukuunottamatta, on pääosin islaminuskoista aluetta. Käytännössä tämä tarkoittaa sitä, että alkoholijuomien saanti rajoittuu pääosin turistien majapaikkoihin ja -ravintoloihin. Poikkeuksena ovat kristityn Batak-kansan asuttamat alueet kuten Lake Toba sekä Berastagi.

Pysy turvassa
Sumatralla ei ole tällä hetkellä matkaajaa vaarantavaa poliittista väkivaltaa. Toisin sanoen Acehin sisällissota on loppunut ja sielä matkustaminen on täysin turvallista. Kannattaa kuitenkin tutustua esimerkiksi ulkoasianministeriön matkustustiedotteisiin ennen lähtöä, jotta olet perillä mahdollisista uusista ongelmista.

Suurin vaara Sumatralla tuleekin luonnosta luonnonkatastrofien ja tautien muodossa. Sumatran maaseudulla esiintyy malariaa, joten kannattaa kysyä lääkäriltä malarialääkityksen tarpeellisuudesta. Myös muiden rokotusten, kuten hepattiitti A ja B:n sekä lavantaudin, tarvetta tulee harkita.

Varkaiden suhteen kannattaa käyttää tervettä maalaisjärkeä ja pitää matkatavaroita silmällä.